नरेला में वीरान पड़ा कंक्रीट का जंगल

Wed, 24 Jan 2024 11:27:43 +0000

दिल्ली के दिल से लगभग 40 किलोमीटर दूर एक शहर बसाया गया। शहर को नाम दिया गया नरेला। साल 2010 में हरियाणा की सीमा से लगे नरेला में दिल्ली डेवलपमेंट अथॉरिटी ने 47844 फ्लैट्स बनाए। इतने फ्लैट्स एक साथ बनाने का मुख्य उद्देश्य शहर के भीड़ भरे इलाके से निकालकर लोगों को यहां बसाना था। लेकिन 2023 के नवंवर तक 7361 फ्लैट्स ही डीडीए द्वारा बेचे जा सके। और आसान तरीके से कहूं तो डीडीए ने इन 13 सालों में लगभग 15 प्रतिशत फ्लैट्स ही बेंच पाए। बाकी बचे हुए 40483 फ्लैट्स अब तक नहीं बिक पाए।